ชูวิทย์ อภิปรายฯ เฉลิม ละเลยปราบอบายมุข
นายชูวิทย์ โกมลวิศิษฐ์ ส.ส.บัญชีรายชื่อ พรรครักประเทศไทย ได้อภิปรายไม่ไว้วางใจ ร.ต.อ.เฉลิม อยู่บำรุง รองนายกรัฐมนตรี กรณี การละเว้นการปราบปรามอบายมุข ในฐานะที่กำกับดูสำนักงานตำรวจแห่งชาติ โดยได้เปิดคลิปจำนวน 3 คลิป ได้แก่ คลิปที่แอบถ่ายการเล่นการพนันที่อ้างว่าถ่ายได้ในวันที่ 9 พ.ย. 55 ที่ จ.พิษณุโลก รวมถึงการเปิดคลิปที่แสดงถึงการก่อสร้างโรงพักทดแทนทั่วประเทศ โดยอ้างว่าร.ต.อ.เฉลิม ไม่ได้ลงพื้นที่ และติดตามโครงการดังกล่าวรวมถึงยังเปิคลิปคนร้ายก่อเหตุปาประทัด ก้อนหินไปที่โรงแรมของตน จำนวน 8 ครั้งนายชูวิทย์ระบุว่า ร.ต.อ.เฉลิม บังคบใช้กฎหมายในการปราบปรามอบายมุข 2 มาตรฐาน โดยดำเนินคดีกับผู้เปิดบ่อนการพนัน แต่ละเลยการเอาผิดกับเจ้าหน้าที่ตำรวจในพื้นที่ รวมถึง การไม่ติดตามการดำเนินการก่อสร้างโรงพักทดแทนร.ต.อ.เฉลิม ชี้แจงกรณีดังกล่าวว่า ยืนยันว่า ตนไม่ได้ละเลยการปฏิบัติหน้าที่ในการจับกุมสถานที่อบายมุข โดย ร.ต.อ.เฉลิมได้ยกตัวเองสถิติการจับกุมว่า ในปีนี้ ได้มีการจับกุมบ่อนการพนันจำนวน 48501 แห่ง และสถานที่ค้าประเวณี 27473 แห่ง มีผู้ต้องหา 28059 ราย รวมถึงการจับกุมผู้ค้ายาเสพติดส่วนกรณีการสร้างโรงพัก ร.ต.อ.เฉลิม ชี้แจงว่าการก่อสร้างสถานีตำรวจนั้น เริ่มขึ้นในสมัยรัฐบาลพรรคประชาธิปตย์ โดยมี พล.ต.พัชรวาท วงษ์สุวรรณ ดำรงตำแหร่งผบ.ตร. จนถึงยุคของ พล.ต.อ. ปทีป ตันประเสริฐ และ พล.ต.อ.วิเชียร พจน์โพธิ์ศรี ซึ่งโครงการก่อสร้างโรงพักทดแทนนั้น มีการร้องขอจากนักการเมืองไปยังสำนักงานส่งกำลังบำรุงไปยังสำนักงานตำรวจแห่งชาติ และนำเสนอต่อรัฐบาลในขณะนั้น เพื่อดำเนินการก่อสร้างโรงพัก 396 แห่ง และอาคารที่พัก 136 แห่งทั่วประเทศในปี 2552ซึ่ง ร.ต.อ.เฉลิม ยังระบุว่า โครงการดังกล่าวได้ถูกส่งไปยังจังหวัดต่าง ๆ เพื่อดำเนินการ ซึ่งทำให้การดำเนินการล่าช้า และได้ตั้งคณะกรรมการสอบสวนข้อเท็จจริงเรื่องดังกล่าวไปแล้ว พร้อมยืนยันว่าตนเองไม่มีส่วนเกี่ยวข้องกับการก่อสร้างโรงพัก
 ชูวิทย์ เปิด 3 คลิปแอบถ่ายการเล่นการพนัน ในการอภิปรายไม่ไว้วางใจ ร.ต.อ.เฉลิม ละเว้นการปราบปรามอบายมุข 
ชูวิทย์,อบายมุข,อภิปราย,เฉลิม